b'\n_START_ARTICLE_\nHama\n_START_PARAGRAPH_\nHama, bersama dengan sengkenit, ialah artropod kecil dalam subkelas Acari (juga dikenali sebagai Acarina) dan kelas Araknida._NEWLINE_Semua ahli dalam subkelas Acari ialah hama, kecuali tiga keluarga sengkenit. Hama merupakan antara kumpulan invertebrata paling pelbagai dan berjaya. Hama telah mengeksploitasi di banyak habitat, dan kerana saiznya yang kecil (kebanyakannya ialah mikroskopik) menyebabkan kehadirannya tidak disedari. Banyak yang hidup bebas di dalam tanah atau air, tapi banyak juga spesies yang hidup sebagai parasit pada tumbuhan, haiwan, dan sebahagiannya makan kulapuk. Dianggarkan sebanyak 48,200 spesies hama telah dikenalpasti.'